**ANYKŠČIŲ RAJONO SAVIVALDYBĖS JAUNIMO REIKALŲ TARYBOS VEIKLOS ATASKAITA**

**2020 m. birželio mėn. - 2021 m. birželio mėn.**

Anykščių rajono savivaldybės jaunimo reikalų taryba yra visuomeninė patariamoji institucija, lygybės principu sudaryta iš Anykščių rajono savivaldybės (toliau – Savivaldybės) administracijos ir (ar) Savivaldybės tarybos ir Savivaldybės jaunimo atstovų (14–29 m.).

Anykščių rajono savivaldybės tarybos 2019 m. birželio 21 d. sprendimu Nr. 1-TS-221 ,,Dėl Anykščių rajono savivaldybės jaunimo reikalų tarybos sudėties patvirtinimo“ buvo patvirtinta naujos sudėties Anykščių rajono savivaldybės jaunimo reikalų taryba (toliau – Jaunimo reikalų taryba). Jaunimo reikalų tarybą sudaro 10 narių. Iš jų 5 – Savivaldybės tarybos ir (ar) Savivaldybės administracijos atstovai, 5 – Savivaldybės jaunimo atstovai. Jaunimo reikalų tarybos pirmininkas – Šarūnas Grigonis, Anykščių rajono savivaldybės Tarybos narys, pavaduotojas – Dominykas Puzinas, Vilniaus universiteto Tarptautinių santykių ir politikos mokslų instituto studentas.

Per savo veiklos metus Jaunimo reikalų taryba:

1. Surengė 7 posėdžius, kurių metu aptarė jaunimo politikos situaciją rajone, diskutavo jaunimo užimtumo, savanoriškos tarnybos, atvirųjų jaunimo erdvių veiklos užtikrinimo klausimais, kėlė problemų aktualumą. Taip pat nustatė prioritetus 2021 m. „Jaunimo užimtumo skatinimo“ programai, patvirtino 2021-2022 m. Jaunimo reikalų tarybos veiklos planą, apžvelgė Savivaldybės 2020 m. finansuotų jaunimo srities programų kiekybinius ir kokybinius rezultatus, įvykdytus projektus. Pateikta informacija į Jaunimo reikalų departamento raštą ,,Dėl pilietiškumo ugdymo priemonių savivaldybėse“, gilinosi į jaunimui suteikiamos psichologinės pagalbos paslaugų prieinamumo problemą. 2020 metų spalio mėnesį nariai dalyvavo Jaunimo reikalų departamento surengtoje konsultacijoje ir gavo rekomendacijas efektyvesniam Jaunimo reikalų tarybos darbui.
2. 2020 m. gruodžio mėnesį suorganizavo nuotolinį susitikimą su Anykščių rajono jaunuoliais, kuriame pristatė Jaunimo tarybos veiklą, jos tikslus, veikiančias atvirąsias jaunimo erdves, galimybes jaunimui dalyvauti Savivaldybės jaunimo užimtumui skatinti skirtuose konkursuose, atlikti tiek trumpalaikę, tiek ilgalaikę savanorystę. Jaunuoliai dalijosi savo pastebėjimais apie jaunimo problemas Anykščių rajone, siūlė savo idėjas, vyko diskusijos.
3. Suorganizavo susitikimą su VšĮ ,,Socialinė iniciatyva“ bei Savivaldybės administracija dėl mobilaus darbo su jaunimu paslaugos pristatymo. 2021 m. Anykščių rajono savivaldybės administracija paskelbė naują finansavimo programą būtent mobiliajam darbui su jaunimu ir skyrė 1600,00 eurų dotaciją.
4. Pateikė kreipimąsi Anykščių rajono savivaldybės tarybai dėl 2021 metais jaunimo užimtumo programai skiriamų biudžeto lėšų, kuriame rekomendavo padidinti biudžeto skiriamas lėšas jaunimo užimtumo programai (pagal priemonę Nr. 6.1.1.01), atvirųjų jaunimo erdvių veiklos užtikrinimo bei jaunimo savanoriškos veiklos skatinimo programoms. Naujajame biudžete šioms programoms buvo skirta 7000,00 eurų daugiau nei 2020 metais.
5. Bendradarbiavo su Jaunimo savanorišką veiklą organizuojančios organizacijos koordinatoriumi Anykščių rajone, padėjo viešinti informaciją apie Jaunimo savanoriškos tarnybos galimybes jaunimui. Bendradarbiavo ir su kitomis Anykščių rajone veikiančiomis organizacijomis, kurios vykdo veiklas su jaunimu – ,,Pasaulio anykštėnų bendrija“ bei ,,Anykščių jaunimo klubu“. 2020 metais jaunimo savanorišką tarnybą baigė ir papildomų balų prie savo studijų programos prisidėjo 16 jaunuolių. Svarbu pažymėti, kad 2019 m. pradėti darbai, siekiant su jaunimu dirbančioms organizacijoms gauti Europos solidarumo korpuso kokybės ženklą, buvo tęsiami ir 2020 metais. Akredituotos dvi organizacijos, norinčios turėti ir tarptautinių savanorių. Tai – Anykščių menų centras ir VšĮ „Anykščių turizmo ir verslo informacijos centras“, joms suteiktas Europos solidarumo korpuso kokybės ženkas su galimybe priimti tarptautinius savanorius.
6. Gilinosi į Anykščių mieste esančios atvirosios jaunimo erdvės „Labas“ veiklą ir jos rodiklius bei veiklų tęstinumą. Šiuo tikslu išsiuntė prašymą Anykščių rajono savivaldybės L. ir S. Didžiulių viešosios bibliotekos direktoriui Romui Kutkai, kuriame prašė atsakyti apie galimybes ir po karantino užtikrinti atvirosios jaunimo erdvės pasiekiamumą, įsteigiant pareigybę atlikti atvirąjį darbą su jaunimu ir kuruoti veiklas, vykstančias šioje jaunimui svarbioje įstaigoje.
7. Surengti jaunimo atstovų rinkimai į Jaunimo reikalų tarybą, įvyko visuotinis susirinkimas, kurio metu dalyvavo 9 kandidatai į laisvas 5 Jaunimo reikalų tarybos narių vietas. Rinkimai įvyko sėkmingai ir po birželio mėn. Tarybos sprendimo Jaunimo reikalų taryba atsinaujins ir sėkmingai savo veiklą tęs ir 2021 metais.
8. Facebook puslapyje „Anykščių rajono jaunimo reikalų taryba“, skelbė aktualią informaciją

jaunimui apie galimybes jauniems žmonėms pasireikšti, savanoriauti, naudingai praleisti laisvalaikį. Šiame puslapyje taip pat viešinami Anykščių rajone vykstantys renginiai. Su Jaunimo reikalų taryba susijusi informacija ir dokumentai (posėdžių protokolai, veiklos planai, ataskaitos) skelbiami Anykščių rajono savivaldybės internetiniame puslapyje.

Tai tik dalis svarstytų klausimų šiais metais. Diskusijos bei nuomonių apsikeitimai vyksta reguliariai, ne tik posėdžių metu.

Jaunimo reikalų tarybos pirmininkas Šarūnas Grigonis